Diari Oficial de la Generalitat Valenciana


Sumari del DOGV 4953, del 24-02-2005 (2005/1849)

ACORD de 20 de desembre de 2004, de la Comissió Territorial d'Urbanisme de València, relatiu a la modificació núm. 2 del Pla general de Carcaixent.
---------------------------------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1849


Data del document
:   20-12-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Carcaixent
    * pla d'urbanisme

ACORD de 20 de desembre de 2004, de la Comissió Territorial d'Urbanisme de València, relatiu a la modificació núm. 2 del Pla general de Carcaixent. [2005/X1849]
  
Vist l'expedient remés per l'Ajuntament de Carcaixent referit a la modificació núm. 2 del Pla general, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant un acord del ple de l'Ajuntament en la sessió del dia 27 de juny de 2002. Després del pertinent període d'exposició pública, en el qual es va presentar una al·legació, es va aprovar provisionalment pel mateix òrgan en data 19 de desembre de 2002.
  
Segon. El projecte consta de memòria i plànols d'informació i d'ordenació i estudi d'impacte ambiental.
  
Tercer. L'objecte de la modificació és la creació d'una zona d'aparcament públic de 1.869 m², al barri de les Barranques, a l'altre costat del carrer Font de la Parra, l'Ajuntament justifica la necessitat de satisfer les necessitats que respecte d'això, demanden les activitats implantades en aquest carrer.
  
Per a això es proposa el canvi de classificació del sòl afectat, passant de sòl no urbanitzable comú a sòl urbà amb qualificació d'equipament aparcament públic.
  
Quart. Carcaixent compta amb Pla general aprovat definitivament per la Comissió Territorial d'Urbanisme en data 28 de maig de 1998.
  
Cinqué. En data 10 d'abril de 2003, el director general d'Urbanisme i Ordenació Territorial va informar favorablement en relació amb l'expedient de referència, i considera que procedia no elevar al ple de la Comissió Territorial d'Urbanisme la modificació núm. 2 del Pla general de Carcaixent fins que s'emeta la preceptiva declaració d'impacte ambiental.
  
Sisé. En data 6 de setembre de 2004, el director general de Gestió del Medi Natural va dictar declaració d'impacte ambiental estimada acceptable, amb una sèrie de condicionants recollits en el cos d'aquesta. Tot això ?sense perjuí de la prèvia obtenció de les autoritzacions sectorials que se li apliquen?.
  
Seté. En data 18/10/04 va tindre entrada informe del ST de Medi Ambient (camins ramaders) en el qual s'indicava el següent:
  
Es constata l'afectació al domini públic de la canal dels Monts de Granada, camí ramader que va ser classificat amb una amplària legal de 75'00 metres, segons Ordre de la Conselleria d'Agricultura i Pesca, de data 28 de novembre de 1989 (DOGV d'11.01.90), sense que existisca constància de la presentació de cap al·legació en la forma prevista per la Llei de procediment administratiu en vigor.
  
Aquest domini públic, transferit a la Generalitat Valenciana segons el Reial Decret núm. 2.365/84, en aplicació del que disposa a l'efecte l'article núm. 17.f) de la Llei 6/1994, de 15 de novembre, de la Generalitat Valenciana, reguladora de l'activitat urbanística, com també en l'exposició de motius de la Llei 3/1995, de 23 de març, de camins ramaders, ha de continuar ostentant la condició de sòl no urbanitzable?.
  
Octau. La Comissió Informativa de la Comissió Territorial d'Urbanisme, en sessió celebrada el 22 d'octubre de 2004 va formular la proposta de suspendre la tramitació de la modificació núm. 2 del Pla general de Carcaixent fins que es presente una solució que resolga els inconvenients indicats en l'informe del ST de Medi Ambient en relació amb l'esmentat camí ramader.
  
Nové. En data 22.11.04 entra nou informe de la Secció Forestal del ST de Medi Ambient (camins ramaders), de data 17.11.04, en el qual s'indica el següent:
  
?Els camins ramaders van ser transferits pel Reial decret 2365/84 a la Generalitat Valenciana, que ostenta la titularitat del domini públic la Conselleria d'Economia, Hisenda i Ocupació (Patrimoni), mentre que la seua gestió està encomanada a aquesta Conselleria de Territori i Habitatge.
  
Per tot això, i en aplicació del que ha disposat a l'efecte l'article núm. 17.f) de la Llei 6/1994, de 15 de novembre, LRAU, com també el que ha preceptuat la vigent Llei 3/1995, de 23 de març, de camins ramaders en matèria de delimitacions, desafectacions o modificacions del traçat, pot ser susceptible d'incorporar a la futura trama urbana aquest camí ramader, i preservar la seua amplària necessària en deu metres i amb la compensació patrimonial de la superfície objecte de desafectació ?i pot mantindre's l'actual viari del camí de la Font com a part de l'amplària necessària que li confereix la mateixa classificació?.
  
Deu. La Comissió Informativa de la Comissió Territorial d'Urbanisme de València, en la sessió del 13 de desembre de 2004, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon. La documentació està completa, a l'efecte del compliment del que ha preceptuat l'article 27 de la LRAU.
  
Tercer. En data 6 de setembre de 2004 s'ha dictat la preceptiva declaració d'impacte ambiental, en la qual s'indica que les obres projectades afecten el camí ramader canal dels Monts de Granada, per la qual cosa ha de tindre's en compte el que disposa la Llei 3/1995, de camins ramaders.
  
Ha de tindre's en compte el que disposa l'Ordre de 28 de novembre de 1989, de la Conselleria d'Agricultura i Pesca, per la qual s'aprova la classificació dels camins ramaders existents al terme de Carcaixent, que fixa per a la canal dels Monts de Granada una amplària legal de 75 m i una amplària necessària de 10 m. Tot això conforme al que disposa l'esmentat informe del ST de Medi Ambient de data 17 de novembre de 2004.
  
Quart. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, com es recull en l'article 40 de la LRAU.
  
Cinqué. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 20 de desembre de 2004 acorda: aprovar definitivament la modificació núm. 2 del Pla general de Carcaixent amb la condició establida en aquest informe en relació a l'esmentat camí ramader.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que s'hi estime oportú.
  
València, 20 de desembre de 2004.- El secretari de la Comissió Territorial d'Urbanisme: Alvaro Aleixandre Ortí.